|  |
| --- |
| ***My People Were Fair and Had Sky in Their Hair... But Now They're Content to Wear Stars on Their Brows***  Studioalbum av Tyrannosaurus Rex |
|  |
| **Utgjeve** | 5. juli 1968 |
| **Innspelt** | Tidleg 1968 |
| **Studio** | Advision, London |
| **Sjanger** | Psykedelisk folk |
| **Lengd** | 33:18 |
| **Selskap** | Regal Zonophone |
| **Produsent** | Tony Visconti |
|
| Tyrannosaurus Rex-kronologi |
|  | *My People Were Fair and Had Sky in Their Hair... But Now They're Content to Wear Stars on Their Brows* | *Prophets, Seers & Sages: The Angels of the Ages*(1968)
 
 |

***My People Were Fair and Had Sky in Their Hair... But Now They're Content to Wear Stars on Their Brows*** er debutalbumet til det britiske psykedeliske folk-bandet Tyrannosaurus Rex (seinare kjend som T. Rex). Det kom ut 5. juli 1968 på Regal Zonophone.

Innspeling, musikk og plateomslag
---------------------------------

*My People Were Fair* vart spelt inn i Advision Studios i London i England tidleg i 1968 og var produsert av Tony Visconti. Bandet hadde først spelt inn demoar for innspelinga av albumet i leilegheita til Visconti i London og i studio med produsenten Joe Boyd. Advision var det første studioet i Storbritannia som hadde 8-spors opptaksutstyr, som gav langt større fleksibilitet enn dei vanlege 4-sporsopptakarane på denne tida. 

To av songane, «Mustang Ford» (omdøypt frå «Go Go Girl») og «Hot Rod Mama» (eit radioopptak for BBC) vart blitt spelt inn tidlegare av Marc Bolan og bandet han hadde før Tyrannosaurus Rex, John's Children. Tidlege versjonar av somme av spora finst òg på *The Beginning of Doves*, ei samling demoar og tidlege innspelingar som kom ut i 1974. Journalisten Paul Stewart meinte at den lange albumtittelen synte «den falske mystikken på den tida, heilt ned til dedikasjonen på ermet til Aslan og dei gamle narniarane», medan biografiforfattaren Mark Paytress skreiv at tittelen og songane «slo an hos dei fantasirike elementa i den britiske undergrunnsrørsla».

Marc Bolan syng og spelar gitar, medan Steve Peregrine Took syng korvokal og spelar trommer, pixiphone og perkusjon. Med på albumet er òg radioverten John Peel, som les eit eventyr skriven av Bolan, «Frowning Atahuallpa (My Inca Love)» med ein av dei tidlegaste «Hare Krishna»-messingane på ei britisk popplate (to år før George Harrison sin «My Sweet Lord»).

Musikken på albumet er påverka av andre psykedeliske artistar på denne tida, og Bolan gjekk her bort frå den elektrisk gitarstilen han hadde spela med det førre bandet sitt, John's Children. 

Plateomslaget var laga av George Underwood og syner mange av fantasitema ein finn att i songane, noko som skulle gå att i store delar av Tyrannosaurus Rex-katalogen. Underwood baserte omslaget på illustrasjonane til Gustave Doré av Dante sitt *Inferno*.

Utgjeving
---------

*My People Were Fair* kom ut 5. juli 1968 på Regal Zonophone. Det nådde 15. plassen på UK Album Chart.

Albumet vart gjeven ut på ny i lag med *Prophets, Seers & Sages: The Angels of the Ages* (1968) i 1972 som dobbeltalbumet *Tyrannosaurus Rex: A Beginning* etter at T. Rex hadde fått suksess med *Electric Warrior* (1971) og *The Slider* (1972). Dette albumet gjekk heilt til topps i Storbritannia. I USA var det gjeve ut på A&M Records som *Tyrannosaurus Rex: A Beginning*.

I 1985 vart albumet gjeve ut på ny på Sierra Records. Ei utvida utgåve på CD kom ut i 2004, med ein monomiks av albumet, ein singel og tre alternative studioopptak. Ein ny monomiks vart skapt for luksusutgåva, som kom i januar 2015. Denne utgåva inneheld òg heimedemoane for albumet spelte inn hos Visconti og studioopptaka med Boyd.

Mottaking
---------

Seinare meldingar av albumet har stort sett vore positive. AllMusic hylla albumet og skreiv «det møter lyttaren frå ei fullstendig unik retning. Røysta til Bolan vert blanda så perfekt med den bisarre, nesten austlege instrumenteringa». Skribenten Dave Thompson kalla det «ein uimotståeleg sak, men absolutt eit barn av si psykedeliske tid». Han sa vidare «Det er vanskeleg å ikkje bli tiltrekt av den faktiske dynamikken i *My People Were Fair*, den nifse måten Tyrannosaurus Rex tardei lettaste musikalske instrumenta, pixiephones, klokkespel og ein kinesisk gong, og får dei til å høyrast ut som det tyngste rock and roll-bandet på jorda». Paul Stewart i *Sunday Express* gav albumet fem av fem stjerner og skreiv at det var «variert og levande. Teksturane fangar merksemda di, men ikkje på ein hardrock-aktig slag i trynet-måte».

Innhald
-------

Alle songar er skrivne av Marc Bolan.

Side A| Nr. | Tittel | Lengd |
| --- | --- | --- |
| 1. | «Hot Rod Mama» | 3:09 |
| 2. | «Scenescof» | 1:41 |
| 3. | «Child Star» | 2:52 |
| 4. | «Strange Orchestras» | 1:47 |
| 5. | «Chateau in Virginia Waters» | 2:38 |
| 6. | «Dwarfish Trumpet Blues» | 2:47 |

Side B| Nr. | Tittel | Lengd |
| --- | --- | --- |
| 1. | «Mustang Ford» | 2:56 |
| 2. | «Afghan Woman» | 1:59 |
| 3. | «Knight» | 2:38 |
| 4. | «Graceful Fat Sheba» | 1:28 |
| 5. | «Wielder of Words» | 3:19 |
| 6. | «Frowning Atahuallpa (My Inca Love)» | 5:55 |

Utvida utgåve frå 2004| Nr. | Tittel | Lengd |
| --- | --- | --- |
| 1. | «Hot Rod Mama (monomiks)» | 3:11 |
| 2. | «Scenescof (monomiks)» | 1:04 |
| 3. | «Child Star (monomiks)» | 2:51 |
| 4. | «Strange Orchestras (monomiks)» | 1:48 |
| 5. | «Chateau in Virginia Waters (monomiks)» | 2:40 |
| 6. | «Dwarfish Trumpet Blues (monomiks)» | 2:46 |
| 7. | «Mustang Ford (monomiks)» | 3:01 |
| 8. | «Afghan Woman (monomiks)» | 3:01 |
| 9. | «Knight (monomiks)» | 2:41 |
| 10. | «Graceful Fat Sheba (monomiks)» | 1:29 |
| 11. | «Wielder of Words (monomiks)» | 3:19 |
| 12. | «Frowning Atahualpa (My Inca Love) (monomiks)» | 5:55 |
| 13. | «Debora» (singel) | 3:07 |
| 14. | «Hot Rod Mama (stereomiks)» | 3:10 |
| 15. | «Scenescof (stereomiks)» | 1:39 |
| 16. | «Child Star (stereomiks)» | 2:19 |
| 17. | «Strange Orchestras (stereomiks)» | 1:45 |
| 18. | «Chateau in Virginia Waters (stereomiks)» | 2:37 |
| 19. | «Dwarfish Trumpet Blues (stereomiks)» | 2:46 |
| 20. | «Mustang Ford (stereomiks)» | 2:57 |
| 21. | «Afghan Woman (stereomiks)» | 1:56 |
| 22. | «Knight (stereomiks)» | 2:36 |
| 23. | «Graceful Fat Sheba (stereomiks)» | 1:27 |
| 24. | «Wielder of Words (stereomiks)» | 3:18 |
| 25. | «Frowning Atahualpa (My Inca Love) (stereomiks)» | 5:54 |
| 26. | «Child Star (opptak 2)» | 2:40 |
| 27. | «Chateau in Virginia Waters (opptak 2)» | 2:54 |
| 28. | «Debora (opptak 2)» | 3:09 |

Merk: Det er eit kort, ikkje-oppført spor mot slutten av plate to.

Kjelder
-------

* *Denne artikkelen bygger på «My People Were Fair and Had Sky in Their Hair... But Now They're Content to Wear Stars on Their Brows» frå Wikipedia på engelsk, den 15. juli 2021.*
	+ *Wikipedia på engelsk oppgav desse kjeldene:*

1. ↑  *Smashed Blocked* (CD liner notes). John's Children. Burning Airlines. 1997.
2. ↑  Paytress, Mark. *Bolan: The Rise and Fall of a 20th Century Superstar*. Omnibus Press. 2003.
3. 1 2  «T. Rex | Artist | Official Charts». *Official Charts*. Henta 15. juli 2021.
4. 1 2 3  Thompson, Dave. «*My People Were Fair and Had Sky in Their Hair... But Now They're Content to Wear Stars on Their Brows* – Tyrannosaurus Rex». *AllMusic*. Henta 15. juli 2021.
5. 1 2  Stewart, Paul (3. februar 2015). «Album Review: *My People Were Fair and Had Sky in Their Hair...* by Tyrannosaurus Rex». *Sunday Express*. Henta 15. juli 2021.

Bakgrunnsstoff
--------------

* *My People Were Fair and Had Sky in Their Hair... But Now They're Content to Wear Stars on Their Brows* på Discogs (liste over utgjevingar)

| * v
* d
* e
T. Rex |
| --- |
| 
* **Marc Bolan**
* **Mickey Finn**
* **Steve Currie**
* **Bill Legend**

* Steve Peregrin Took
* Miller Anderson
* Herbie Flowers
* Jack Green
* Gloria Jones
* Davey Lutton
* Tony Newman
* Dino Dines

 |
| Studioalbum | 

|  |  |
| --- | --- |
| Som Tyrannosaurus Rex | * *My People Were Fair and Had Sky in Their Hair... But Now They're Content to Wear Stars on Their Brows*
* *Prophets, Seers & Sages: The Angels of the Ages*
* *Unicorn*
* *A Beard of Stars*
 |
| Som T. Rex | * *T. Rex*
* *Electric Warrior*
* *The Slider*
* *Tanx*
* *Zinc Alloy and the Hidden Riders of Tomorrow*
* *Light of Love*
* *Bolan's Zip Gun*
* *Futuristic Dragon*
* *Dandy in the Underworld*
 |

 |
| Samleplater | 
* *Born to Boogie*
* *Hits! - The Very Best of T. Rex*

 |
| Singlar | «Ride a White Swan»
* «Hot Love»
* « Get It On»
* «Jeepster»
* «Telegram Sam»
* «Metal Guru»
* «Children of the Revolution»
* «Solid Gold Easy Action»
* «20th Century Boy»
* «Teenage Dream»
 |

|  |  |
| --- | --- |
| Autoritetsdata | 
* MusicBrainz (release-group)

 |